cyanic-selkie/wikianc huggingface dataset:
Πρωτάθλημα καλαθοσφαίρισης Γ΄ εθνικής κατηγορίας ανδρών 2016-2017
Αγώνες μπαράζ
Μετά την ολοκλήρωση της κανονικής περιόδου, προβιβάστηκαν απευθείας στην Β εθνική οι πρωταθλητές και οι δευτεραθλητές των τεσσάρων ομίλων.Στην περίπτωση που για τον οποιοδήποτε λόγω προέκυπταν επιπλέον κενές θέσεις στις παραπάνω κατηγορίες, κρίθηκε απαραίτητο να προκαθοριστεί μια σειρά προτεραιότητας για άνοδο μέσω διαδικασίας μπαράζ.Συγκεκριμένα, οι ομάδες που κατέλαβαν την τρίτη και τέταρτη θέση σε κάθε όμιλο,σε βορρά και νότο αντίστοιχα, διασταυρώθηκαν μεταξύ τους για έναν επιπλέον αγώνα σε ουδέτερη έδρα.
Εξωτερικοί σύνδεσμοι
Κατηγορία:Γ εθνική κατηγορία καλαθοσφαίρισης ανδρών Πρωταθλημα Ελλαδος Γ Ανδρών 2016 2017 Πρωταθλημα Ελλαδος Γ Ανδρών 2016 2017
Εθνικό Φιλελεύθερο κόμμα (Βουλγαρία)
Το Εθνικό Φιλελεύθερο κόμμα (βουλγαρικά : Националлиберална партия) ήταν ένα πολιτικό κόμμα στη Βουλγαρία.
Ιστορία
Το κόμμα ιδρύθηκε στις 29 Νοεμβρίου 1920 από τη συγχώνευση του Φιλελεύθερου κόμματος, του Λαϊκού κόμματος των Φιλελευθέρων και του Νέου Φιλελεύθερου κόμματος .] Ωστόσο, καθώς τα τρία κόμματα είχαν προηγουμένως φιλογερμανική εξωτερική πολιτική κατά τη διάρκεια του Α΄ Παγκοσμίου πολέμου άλλα μέρη ήταν αρχικά απρόθυμα να συνεργαστούν με το κόμμα. Στις εκλογές του Απρίλη του 1923 το κόμμα έλαβε 5.3% της εθνικής ψηφοφορίας, αλλά δεν κατάφερε να κερδίσει μια έδρα. Το κόμμα συμμετείχε τον Ιούνιο του 1923 στο πραξικόπημα που ανέτρεψε τη κυβέρνηση της Βουλγαρικής Αγροτικής Εθνικής Ένωσης, και κέρδισε επτά έδρες στις εκλογές τον Νοέμβριο του 1923 παίρνοντας το 12% των ψήφων.
Το κόμμα αργότερα άρχισε να χωρίζεται σε μικρότερες ομάδες. Στις εκλογές του 1927 η κύρια παράταξη κατέβηκε σε συμμαχία με την Δημοκρατική συμμαχία όπου η συμμαχία κέρδισε 174 έδρες και την πλειοψηφία στην Εθνική Συνέλευση. Η παράταξη Kyorchev κατέβηκε σε συμμαχία με τη παράταξη Τομόφ της Βουλγαρικής Αγροτικής Εθνικής Ένωσης και το Δημοκρατικό κόμμα και κέρδισε επτά έδρες.
Στις εκλογές του 1931 η κύρια παράταξη συνέχισε με το συνασπισμό με τη Δημοκρατική συμμαχία αλλά έχασε τις εκλογές από τη Λαϊκή συμμαχία, μια συμμαχία η οποία περιελάμβανε την παράταξη Πετρόφ.
Τον Μάιο του 1936 το κόμμα εντάχθηκε στη συμμαχία των πέντε ("Petkorta"), μια ομάδα από πέντε κόμματα που στόχευαν στην αποκατάσταση του συντάγματος του Τάρνοβο με διαπραγματεύσεις με τον τσάρο Μπόρις Γ΄. Το κόμμα έλαβε 2,3% των ψήφων στις εκλογές του 1939 με το κόμμα των πέντε να διαλύετε το ίδιο έτος.
Ένα κόμμα που ονομάζεται Εθνικό Φιλελεύθερο Κόμμα <<Στέφαν Σταμπόλοφ>> ιδρύθηκε μετά την πτώση του κομμουνιστικού καθεστώτος, και ήταν μέρος του Συνασπισμού για τη συμμαχία για τη Βουλγαρία στις βουλευτικές εκλογές του 1991. Το κόμμα συμμετείχε μόνο του στις βουλευτικές εκλογές του 1994, αλλά έλαβε μόλις 0,06% των ψήφων.
Εκλογές στην Κιργιζία
Στην Κιργιζία διεξάγονται εκλογές για πρόεδρο και για κοινοβούλιο. Δικαίωμα ψήφου στις εκλογές έχουν όσες και όσοι είναι ηλικίας 18 ετών και άνω. . Οι πιο πρόσφατες προεδρικές εκλογές έγιναν στις 15 Οκτωβρίου 2017 και οι βουλευτικές εκλογές διεξήχθησαν στις 4 Οκτωβρίου 2020.
2009
Στις εκλογές για πρόεδρο, οι οποίες διεξήχθησαν στις 23 Ιουλίου του 2009, ο Κουρμανμπέκ Μπακίγιεφ κέρδισε επανεκλογή με γύρω στο 90% των ψήφων. Η Αντιπολίτευση κατήγγειλε νοθεία.
!style="background-color:#E9E9E9" align=left width=450|Υποψήφιοι !style="background-color:#E9E9E9" align=right|Ψήφοι !style="background-color:#E9E9E9" align=right|%
2011
Στις εκλογές για πρόεδρο, οι οποίες διεξήχθησαν στις 30 Οκτωβρίου 2011, ο Αλμαζμπέκ Αταμπάγιεφ εξελέγη Πρόεδρος από τον 1ο γύρο. Η συμμετοχή ήταν άνω του 57%.
2017
Προεδρικές εκλογές διεξήχθησαν στις 15 Οκτωβρίου 2017. Έλαβαν μέρος συνολικά 11 υποψήφιοι και πρόεδρος με ποσοστό πάνω από 50% των ψήφων εξελέγη ο Σουρονμπάι Τζινμπέκοφ από το Σοσιαλδημοκρατικό Κόμμα της Κιργιζίας από τον πρώτο γύρο. Τα αποτελέσματα επικυρώθηκαν στις 30 Οκτωβρίου. Ο Τζινμπέκοφ ορκίστηκε πρόεδρος στις 24 Νοεμβρίου.
1990
Το 1990 διεξήχθησαν σε 2 γύρους εκλογές για την ανάδειξη των μελών του Ανώτατου Σοβιέτ.
2007
Στις 28 Νοεμβρίου του 2007 ο προερχόμενος από το Σοσιαλιστικό Δημοκρατικό Κόμμα Αλμάζμπεκ Αταμπάγιεφ παραιτήθηκε από την πρωθυπουργία και προσωρινός αντικαταστάτης του ανέλαβε ο Ισκεντέρμπεκ Αϊνταραλίγιεφ μέχρι τη διεξαγωγή των εκλογών.
Στις 16 Δεκεμβρίου του 2007 διεξήχθησαν πρόωρες βουλευτικές εκλογές στη χώρα. Τις εκλογές προκήρυξε ο Πρόεδρος Κουρμάνμπεκ Μπακίγιεφ έπειτα από συνταγματικό δημοψήφισμα, που διεξήχθη στις 21 Οκτωβρίου 2007 και ενέκρινε έναν νέο εκλογικό νόμο, όπως επίσης και τροποποιήσεις στο Σύνταγμα. Βάσει αυτών, η δύναμη του Κοινοβουλίου αυξήθηκε κατά 90 βουλευτές και εισήχθη η ψηφοφορία διά της λίστας κομμάτων.
2010
Βουλευτικές εκλογές διεξήχθησαν πρόωρα στις 10 Οκτωβρίου 2010. Και οι 120 βουλευτές στο Ανώτατο Συμβούλιο του Κιργιστάν (Jogorku Kenesh) εξελέγησαν με το σύστημα λίστας κομμάτων. Το κόμμα Ata-Zhurt κέρδισε την πλειονότητα των εδρών, ενώ το κυβερνών κόμμα που πρόσκειται στην προσωρινή κυβέρνηση ήρθε 2ο και το φιλορωσικό Ar-Namys ήταν τρίτο. Στη Βουλή επίσης εισήλθαν 2 ακόμα κόμματα, το Respublica και το Ata-Meken. Ως αποτέλεσμα, στο νέο κοινοβούλιο εισήλθαν 5 κόμματα
Ανώτατο Συμβούλιο του Κιργιστάν, 10 Οκτωβρίου 2010 !style="background-color:#E9E9E9" align=left width=225|Κόμματα !style="background-color:#E9E9E9" align=right|Ψήφοι !style="background-color:#E9E9E9" align=right|% των ψήφων !style="background-color:#E9E9E9" aligh=right|% των εγγεγραμμένων ψηφοφόρων !style="background-color:#E9E9E9" align=right|Έδρες
Στις 27 Ιουνίου 2010 το 90% των πολιτών ενέκριναν σε δημοψήφισμα τη μεταρρύθμιση στο Σύνταγμα, με βάση την οποία περιορίστηκαν οι εξουσίες του προέδρου υπέρ της ενίσχυσης της νομοθετικής εξουσίας. Η χώρα έτσι θα αποτελέσει την πρώτη, αμιγώς κοινοβουλευτική, δημοκρατία στην περιοχή των πρώην σοβιετικών δημοκρατιών της Κεντρικής Ασίας. Συγκεκριμένα, υπέρ του νέου Συντάγματος ψήφισε το 90,55% έναντι 8,07% που το καταψήφισαν. Η συμμετοχή ήταν της τάξης του 72,29%. Το Σύνταγμα τέθηκε σε ισχύ στις 2 Ιουλίου 2010.
2016
Σε δημοψήφισμα που έγινε στη χώρα στις 11 Δεκεμβρίου 2016 εγκρίθηκαν τροποποιήσεις στο σύνταγμα. Οι αλλαγές εγκρίθηκαν από ποσοστό γύρω στο 80% των ψηφοφόρων.
Παραπομπές
*
Χιονοδρομία αντοχής στους Χειμερινούς Ολυμπιακούς Αγώνες 1924 – 50 χιλιόμετρα ανδρών
Συμμετέχουσες χώρες
Στον ιστότοπό της, η Διεθνής Ολυμπιακή Επιτροπή ονομάζει 10 ακόμη αθλητές στο αγώνισμα που όμως δεν ξεκίνησαν τον αγώνα και ως εκ τούτου δεν καταγράφονται στη λίστα των συμμετεχόντων. Οι 11 χώρες που έλαβαν μέρος είναι οι εξής (σε παρένθεση ο αριθμός των αθλητών):
• 🇫🇷 Γαλλία (4)
• 20px|border|Γιογκοσλαβία Γιουγκοσλαβία (3)
• 20px|border|Ελβετία Ελβετία (3)
• 20px|border|Ιταλία Ιταλία (4)
• Λετονία (1)
• 🇳🇴 Νορβηγία (4)
• 20px|border|Ουγγαρία Ουγγαρία (1)
• 🇵🇱 Πολωνία (1)
• 🇨🇿 Τσεχοσλοβακία (4)
• 🇫🇮 Φινλανδία (4)
Σύνοψη αγωνίσματος
Ο αγώνας των 50 χιλιομέτρων ήταν το πρώτο χρονικά αγώνισμα χιονοδρομίας αντοχής στο Σαμονί και ήταν η πρώτη φορά που οι κορυφαίοι σκιέρ από τις κυρίαρχες σκανδιναβικές χώρες συναντήθηκαν σε «ουδέτερο» έδαφος. Ο Νορβηγός σταρ Θόρλαϊφ Χάουγκ είχε κερδίσει πέντε φορές τον κλασικό αγώνα 50 χιλομέτρων του Χόλμενκολεν μεταξύ 1918 και 1923, όμως το 1922 οι Φινλανδοί Άντον Κόλιν και Τάπανι Νίκου ξεπέρασαν όλους τους Νορβηγούς και πήραν τις δύο πρώτες θέσεις αφήνοντας τον Χάουγκ στην ένατη. Αυτή ήταν η πρώτη φορά που ένας μη Νορβηγός κέρδιζε στο Χόλμενκολεν. Εκτός από τον Κόλιν και τον Νίκου, οι Νορβηγοί φοβούνταν επίσης τους Σουηδούς γείτονές τους, με τον Τορκέλ Πέρσον, ένα γηγενή Σαάμι από το Γιέμτλαντ, να θεωρείται ο ισχυρότερος στη χώρα μαζί με τον Περ Έρικ Χέντλουντ.
Στο τελευταίο μέρος του αγώνα, ο Στρέμσταντ ήταν ταχύτερος και πέρασε τον Γκρατουμσμπρότεν, όμως ο Χάουγκ κράτησε το προβάδισμά του μέχρι το τέλος. Ο Μόρνταλεν έκανε τα τελευταία 20 χιλιόμετρα του 6 λεπτά γρηγορότερα από τον Γκρατουμσμπρότεν, αλλά αρκέστηκε στην τέταρτη θέση. Ο Πέρσον τερμάτισε πέμπτος, 16 λεπτά πίσω από τον Μόρνταλεν και όλη η οκτάδα συμπληρώθηκε από Σκανδιναβούς σκιέρ. Από τους υπόλοιπους Ευρωπαίους, οι Ιταλοί έκαναν τη διαφορά και πήραν τις θέσεις 9, 10, 11 και 13.
Εξωτερικοί σύνδεσμοι
50 χιλιόμετρα ανδρών
Θωμάς Αποστολίδης
Ο Θωμάς Αποστολίδης (1892-1944) ήταν Γενικός Γραμματέας του ΣΕΚΕ και συνδικαλιστικό στέλεχος των εργατών Τύπου. Κατά τα τελευταία χρόνια της ζωής του συμμετείχε στην Εθνική Αντίσταση και για τη δράση αυτή εκτελέστηκε από τους Γερμανούς.
Νεανικά χρόνια
Ο Θωμάς Αποστολίδης γεννήθηκε το 1892 στο Βόλο. Το επάγγελμά του ήταν τυπογράφος και είχε σημαντικό ρόλο στο συνδικαλιστικό κίνημα. Το 1911 συμμετείχε στην συνδικαλιστική κίνηση του Βόλου και έγινε γραμματέας της Πανεργατικής Ενώσεως Βόλου η οποία στις 15/2/1921 κάλεσε συλλαλητήριο για τη τιμή του ψωμιού, όπου όμως συνέβησαν ανοργάνωτα επεισόδια και καταστροφές καταστημάτων, τα οποία οι διοργανωτές προσπάθησαν να αποτρέψουν δίχως αποτέλεσμα. Συνέπεια αυτού ήταν να συλληφθεί μαζί με τους υπόλοιπους 14 διοργανωτές από την αστυνομία. Παρέμεινε μαζί τους φυλακισμένος ως υπόδικος επί δυόμιση χρόνια όταν και αποφυλακίστηκε.
Στην ηγεσία του ΣΕΚΕ
Τον Οκτώβριο του 1923 εκλέχθηκε Γραμματέας της Κεντρικής Επιτροπής του ΣΕΚΕ, ενώ ήταν και υποψήφιος βουλευτής στις εκλογές του 1923. Κατά τη διάρκεια της ηγεσίας του σημειώθηκαν σκληρές εσωκομματικές συγκρούσεις με αιχμή το Μακεδονικό Ζήτημα. Ο Αποστολίδης, μαζί με τον Γιάνη Κορδάτο και τον Λευτέρη Σταυρίδη ήταν ο πυρήνας των στελεχών που χαρακτήρισαν ανεδαφική τη θέση για "Ενιαία Ανεξάρτητη Μακεδονία" και υπερασπίστηκαν τον ελληνικό χαρακτήρα της περιοχής. Οι θέσεις του στάθηκαν αφορμή να παραχωρήσει την καθοδήγηση του κόμματος στον Πουλιόπουλο, τότε εσωκομματικό του αντίπαλο. Αργότερα, ο Αποστολίδης διαγράφτηκε από το κόμμα για αντικομματική στάση.
Εκτός ΚΚΕ
Μετά τη διαγραφή του από το ΚΚΕ, ο Αποστολίδης συνεργάστηκε με τους Αρχειομαρξιστές και το Σοσιαλιστικό Κόμμα Ελλάδας στο οποίο τελικά εντάχθηκε. Το 1924 ήταν γραμματέας της "Ομοσπονδίας Τύπου και Χάρτου". Επίσης το 1927 ήταν γραμματέας εργατών τύπου. Η μεταξική δικτατορία τον εξόρισε στον Άγιο Ευστράτιο.
Κατοχή και εκτέλεση
Κατά τη διάρκεια της Κατοχής συμμετείχε στην Επαναστατική Παράταξη του ΚΚΕ το 1942, η οποία έβλεπε κριτικά τη δράση του ΕΑΜ αλλά το στήριζε. Αργότερα στις 2/5/1943 συμμετείχε στη δημιουργία του Επαναστατικού Σοσιαλιστικού (Κομμουνιστικό) Κόμματος Ελλάδας (ΕΣΚΚΕ) στο οποίο ήταν γραμματέας του και το οποίο ήταν φράξια για μια περίοδο στο κόμμα Ένωση Λαϊκής Δημοκρατίας-Σοσιαλιστικό Κόμμα Ελλάδας (ΕΛΔ-ΣΚΕ) που συμμετείχε στο ΕΑΜ. Το Φεβρουάριο του 1944 το ΕΣΚΚΕ κατέληξε σε συμφωνία σε συνδικαλιστικά ζητήματα με το Κόμμα Κομμουνιστών Διεθνιστών Ελλάδας (ΚΚΔΕ). Λίγο αργότερα όμως το ΕΣΚΚΕ ζήτησε προσχώρηση στο ΕΑΜ ενώ έκανε κριτική στον Ελληνικό τροτσκισμό για σεχταρισμό. Παρά το γεγονός ότι ο Αποστολίδης και οι σύντροφοί του έγιναν δεκτοί στο ΕΑΜ, δεν έγινε δεκτό το αίτημά τους να αναγνωριστεί το ΕΣΚΚΕ ως κόμμα-μέλος του ΕΑΜ, λόγω βέτο που άσκησε η καθοδήγηση του ΚΚΕ. Στις 5 Σεπτέμβρη του 1944 ο Θωμάς Αποστολίδης εκτελέστηκε για την αντιστασιακή του δράση από τις κατοχικές δυνάμεις.
Οικογενειακή Κατάσταση
Είχε ένα γιο που κατασκεύαζε ενυδρεία και αδερφό στον τροτσκιστικό χώρο.
Πηγές
Κατηγορία:Γενικοί Γραμματείς του Σοσιαλιστικού Εργατικού Κόμματος Ελλάδας Κατηγορία:Έλληνες κομμουνιστές Κατηγορία:Μέλη του ΕΑΜ Κατηγορία:Έλληνες συνδικαλιστές Κατηγορία:Εκτελεσθέντες αντιστασιακοί
Πλας ντυ Τερτρ
Η Πλας ντυ Τερτρ (Γαλλικά: Place du Tertre, στα ελληνικά αποδίδεται και ως Πλατεία Τερτρ) είναι πλατεία στο 18ο διαμέρισμα του Παρισιού της Γαλλίας, στην περιοχή Μονμάρτρη. Το όνομα της πλατείας αναφέρεται στην τοποθεσία της στην κορυφή του λόφου (Tertre σημαίνει μικρός λόφος) και είναι το υψηλότερο σημείο του Παρισιού, στα 130 μέτρα.
Η συρροή καλλιτεχνών, η ζωή και τα έργα τους, την έκαναν ένα από τα κυριότερα αξιοθέατα του Παρισιού και διάσημη σε όλο τον κόσμο.
Ιστορικό
αριστερά|μικρογραφία|250x250εσ|Η Πλας ντυ Τερτρ φωτισμένη Η Πλας ντυ Τερτρ ήταν το κέντρο σημαντικού γυναικείου αβαείου Βενεδεκτίνων μοναχών, που ιδρύθηκε το 1133 από τον βασιλιά Λουδοβίκο ΣΤ'. Η εκκλησία Σαιν Πιέρ της Μονμάρτρης, εκκλησία του αβαείου, σε απόσταση λίγων μέτρων από την πλατεία, καθαγιάσθηκε από τον Πάπα Ευγένιο Γ' το 1147 και είναι μία από τις παλαιότερες εκκλησίες στο Παρίσι. Το αβαείο της Μονμάρτρης λειτουργούσε για αιώνες και μέχρι τη Γαλλική επανάσταση υπό την αιγίδα των βασιλέων της Γαλλίας.
Η πλατεία δημιουργήθηκε το 1635 και ήταν η κεντρική πλατεία του παλαιού χωριού Μονμάρτρη, που ήταν γεμάτο ανεμόμυλους και αμπελώνες, το μεγαλύτερο τμήμα του οποίου από το 1860 ενσωματώθηκε στην πόλη του Παρισιού. Στο παρελθόν υπήρξε τόπος απαγχονισμού καταδίκων. Βρίσκεται κοντά στην κορυφή της περιοχής της Μονμάρτρης, μόλις λίγα δρομάκια μακριά από τη Βασιλική της Σακρέ Κερ και το καμπαρέ Λαπέν Αζίλ.
Θεωρείται ότι η λέξη μπιστρό εφευρέθηκε στο παλαιότερο εστιατόριο της πλατείας, το Μερ Κατρίν, το 1814 κατά τη διάρκεια της ρωσικής κατοχής μετά τη μάχη του Παρισιού. Οι Ρώσοι στρατιώτες απολάμβαναν τα ποτά τους εκεί και συχνά φώναζαν «μπιστρό!» (που σημαίνει «γρήγορα» στα ρωσικά) είτε για να σερβιριστούν γρήγορα είτε για να πιέσουν τους συντρόφους τους να τελειώσουν το ποτό για να επανέλθουν στις τάξεις τους.
Στο τέλος της πολιορκίας του Παρισιού από τους Πρώσους το 1870-71, οι Εθνοφρουροί αποθήκευσαν μέρος των 171 κανονιών που ήταν αποθηκευμένα στο λόφο. Στις 18 Μαρτίου 1871, ο στρατηγός Λεκόντ προσπάθησε να τα απομακρύνει, γεγονός που προκάλεσε το ξέσπασμα ταραχών που κατέληξαν στην Κομμούνα του Παρισιού του 1871.
Από τα τέλη του 18ου αιώνα μέχρι τον Α' Παγκόσμιο Πόλεμο, ολόκληρη η Μονμάρτρη ήταν τόπος διαβίωσης και συνάντησης καλλιτεχνών, σχεδόν όλων της εποχής: ζωγράφοι, συγγραφείς και ποιητές συνέδεσαν τη ζωή τους με την περιοχή δημιουργώντας μια καλλιτεχνική κοινότητα και συνέβαλαν στην μποέμικη ατμόσφαιρα.
Η πλατεία
αριστερά|μικρογραφία|250x250εσ|Άποψη της πλατείας Η Πλας ντυ Τερτρ είναι γεμάτη με γραφικά καφέ, μπιστρό και εστιατόρια-ταβέρνες, το εστιατόριο Μερ Κατρίν χρονολογείται από το 1793.
Με πολυάριθμους καλλιτέχνες να πωλούν υπαίθρια τα έργα τους και να δημιουργούν πορτρέτα καθημερινά για τους τουρίστες, η πλατεία θυμίζει την εποχή που η Μονμάρτρη ήταν η Μέκκα της σύγχρονης τέχνης.
Στο τέλος του 19ου αιώνα και τις αρχές του 20ού, πολλοί ζωγράφοι, όπως ο Τουλούζ-Λωτρέκ, ο Πάμπλο Πικάσο, ο Αμεντέο Μοντιλιάνι, ο Μωρίς Ουτριλό, ο Ανρί Ματίς, έζησαν εκεί, μερικοί στο κοντινό κτήριο Μπατώ Λαβουάρ.
Το μουσείο της Μονμάρτρης, πρώην κατοικία και στούντιο καλλιτεχνών μεταξύ των οποίων ο Πιέρ-Ωγκύστ Ρενουάρ, η Σουζάν Βαλαντόν κ.ά. και το Νταλί Παρί, ένα μουσείο αφιερωμένο κυρίως στα γλυπτά και τα σχέδια του Σαλβαντόρ Νταλί, βρίσκονται κοντά στην πλατεία Τερτρ.
Παραπομπές
Κατηγορία:Πλατείες στο Παρίσι
Ευωνύμεια
Η περιοχή Ευωνύμεια, γνωστή και με τη μεσαιωνική της ονομασία Τράχωνες, καθώς και με τη σύγχρονη καθομιλουμένη ονομασία Άνω Καλαμάκι, είναι ιστορικός οικισμός, και σύγχρονη γειτονιά εντός του Δήμου Αλίμου στο Νότιο Τομέα της Αθήνας. Η περιοχή παρουσιάζει μερικά από τα πρώτα ευρήματα αστικής ανάπτυξης στην Ευρώπη, με αρχαιολογικούς χώρους που υποδεικνύουν ανάπτυξη από τη Νεολιθική, και Εποχή του Χαλκού. Σημαντικά αρχαιολογικά ευρήματα περιλαμβάνουν Πρωτοελλαδικούς οικισμούς, εκτεταμένες εργαστήριακές εγκαταστάσεις Μυκηναϊκής εποχής, αρχαίο θέατρο της Κλασικής εποχής, και Παλαιοχριστιανικούς και Βυζαντινοούς ναούς. Μερικά από τα πρώτα και καλύτερα διατηρημένα δείγματα Αθηναϊκής Γεωμετρικής κεραμικής έχουν αποδοθεί στο εργαστήριο Τραχώνων, τα οποία παρουσιάζονται σε συλλογές μουσείων, συμπεριλαμβανομένου δύο κρατήρων στο Μητροπολιτικό Μουσείο Τέχνης της Νέας Υόρκης.
Ετυμολογία
Η μεσαιωνική ονομασία Τράχωνες προέρχεται από την ελληνική λέξη τραχώνι, που σημαίνει βράχος. Η σύγχρονη καθομιλουμένη ονομασία Άνω Καλαμάκι αναφέρεται στη σύγχρονη διοικητική ένωση των Ευωνυμέων με τον παραθαλάσσιο οικισμό του Καλαμακίου για το σχηματισμό του σύγχρονου Δήμου Αλίμου.
Ιστορία
Συστηματική αρχαιολογική ανασκαφή της περιοχής δεν έχει διεξαχθεί, αλλά πολλά κατασκευαστικά έργα κατά τη διάρκεια εντατικής αστικής ανάπτυξης κατά το δεύτερο ήμισυ του εικοστού αιώνα, οδήγησαν σε σημαντικές ανακαλύψεις, ρίχνοντας φως στο ιστορικό χρονοδιάγραμμα του οικισμού.
Προϊστορικη και Πρωτοελλαδική Περίοδος
Οι λόφοι των Ευωνυμέων, μαζί με το Ακρωτήρι Ελληνικού στον Άγιο Κοσμά (Κωλιάς Άκρα) 4 χμ νοτιοδυτικά, είναι οι δύο περιοχές της Αττικής με τα πιο σημαντικά ευρήματα της πρώιμης Εποχής του Χαλκού (περίπου 3000 π.Χ.). Κεραμικά, και εργαλεία οψιανού που βρέθηκαν και στις δύο τοποθεσίες δείχνουν στενούς δεσμούς των οικισμών με τους νησιοτικούς οικισμούς του Κυκλαδικού Πολιτισμού. Ο οψιανός των ευρημάτων από τα Ευωνύμεια έχει αναγνωριστεί ως προερχόμενος από το νησί της Μήλου. Η ομοιότητα των ευρημάτων στον Άγιο Κοσμά και στα Ευωνύμεια αναφέρεται ως ένδειξη ότι οι δύο οικισμοί συνδέονταν λειτουργικά, ενδεχομένως ως παράκτιοι και χερσαίοι οικισμοι της ίδιας κοινότητας.
Τα πρώτα σημάδια προϊστορικης εγκατάστασης στα Ευωνύμεια αναγνωρίστηκαν τις δεκαετίες του 1950 και του 1960 στην θέση Κοντοπήγαδο, όπου εντοπίστηκε Νεολιθική τοιχοποιία γύρω από ένα μικρό λόφο ύψους 6 μέτρων κατά τη διάρκεια εργασιών επέκτασης της λεωφόρου Βουλιαγμένης. Το 2012, προϊστορικές οχυρώσεις, οι οποίες αναμένουν χρονολόγηση, αναγνωρίστηκαν στην κορυφή του λόφου Πανί (τω Πανί=του Πάνα), το υψηλότερο σημείο στα Ευωνύμεια. Χιλιάδες δείγματα εργαλείων οψιανού βρέθηκαν τόσο στο Κοντοπήγαδο, όσο και στο Πανί. Ανασκαφές σε εργοτάξια δίπλα στο λόφο Κοντοπήγαδο τις δεκαετίες του 1980 και του 1990, οδήγησαν στην ανακάλυψη Πρωτοελλαδικού οικισμού (της τρίτης χιλιετίας π.Χ.), και ενός υπερκείμενου Μυκηναϊκού συγκροτήματος που χρονολογείται από την Υστεροελλαδική ΙΙΙΒ και Υστεροελλαδική ΙΙΙΓ περίοδο (περίπου 1300 π.Χ.). Το 2006, οι εργασίες για το σταθμό Αλίμου του Μετρό, 300 μέτρα νότια του λόφου, έφεραν στο φως ένα μεγάλο εργαστηριακό συγκρότημα από την ίδια εποχή με εγκαταστάσεις παραγωγής κεραμικών, συμπεριλαμβανομένου ενός κλιβάνου και αγγειοπλαστικού τροχού. Αυτό το εργαστήριο περιελάμβανε υδραυλικές εγκαταστάσεις με φρεάτια και αγωγούς νερού για την επεξεργασία του λιναριού σε κλωστοϋφαντουργικά προϊόντα για την παραγωγή επιτραπέζιων ειδών, και για τα πανιά και τα σχοινιά των μυκηναϊκών πλοίων. Συνολικά, το μυκηναϊκό συγκρότημα στο Κοντοπήγαδο, 5 χλμ νότια των Μυκηναϊκων ανακτόρων στην Ακρόπολη των Αθηνών, είναι ένα από τα μεγαλύτερα στο είδος του, και πιστεύεται ότι είχε στενές σχέσεις με την κεντρική Μυκηναϊκη αρχή στην Αθήνα. Πιθανόν το εργαστήριο στο σταθμό Αλίμου να ευθύνεται για τον εφοδιασμό των πανιων και των σχοινιων για τα 50 πλοία που λέγεται οτι συνεισέφερε η Αθήνα στον Τρωικό πόλεμο.
Γεωμετρική Περίοδος
Κατά την Γεωμετρική εποχή των Ελληνικών «σκοτεινών αιώνων» (10ο εως 8ο αιώνα π.Χ.), η περιοχή συνεχίζει να κατοικείται, με αξιοσημείωτη παραγωγή κεραμικών προϊόντων από το Εργαστήριο Τραχώνων. Τα κύρια ευρήματα Γεωμετρικής εποχής στα Ευωνύμεια συγκεντρώνονται 500 μέτρα προς τα δυτικά των Μυκηναϊκών εγκαταστάσεων στο Κοντοπήγαδο, σε λόφο δίπλα στο ρέμα Τραχώνων στο κτήμα Γερουλάνου, όπου ο οικισμός ήταν προστατευμένος από Γεωμετρικά οχυρωματικά έργα. Γεωμετρικοί τάφοι, και κεραμικά βρέθηκαν στο κτήμα, ενώ υπάρχουν ενδείξεις ότι σε αντίθεση με την Αθήνα και τις γειτονικές κοινότητες, τα Ευωνύμεια και η Ανάβυσσος είχαν την ιδιαιτερότητα της αποτέφρωσης ως την κύρια τελετή ταφής την περιόδο αυτή. Παρα ταυτά, οι τελετουργικοί κρατήρες του 8ου αιώνα π.Χ. που αποδίδονται στο εργαστήριο Τραχώνων χρησιμοποιοντουσαν σε τάφους ανά τη Γεωμετρική Ελλάδα, και θεωρούνται από τα καλύτερα δείγματα που έχουν ανακαλυφθεί της Αθηναϊκής Γεωμετρικής κεραμικής. Το 1914, το Μητροπολιτικό Μουσείο Τέχνης της Νέας Υόρκης απέκτησε δύο δείγματα, που εκτίθενται στη συλλογή Ελληνικής και Ρωμαϊκής τέχνης.
Κλασική Περίοδος: Δῆμος Εὐώνυμος
Η περιοχή έχει αναγνωριστεί ως η τοποθεσία του αρχαίου δήμου Ευωνύμου το 1975, όταν κατασκευαστικές εργασίες έφεραν στο φως ένα θέατρο του 4ου αιώνα π.Χ., με μια επιγραφή στο θεό Διόνυσο προσδιορίζοντάς το ως το Θέατρο Ευωνύμου,   προηγουμένως γνωστό μόνο από αρχαίες πηγές ως ένα από τα δημοτικά θέατρα της Αθήνας. Το θέατρο Ευωνύμου κατασκευάστηκε στα μέσα του 5ου αιώνα π.Χ. (καθιστώντας το ένα από τα αρχαιότερα δημοτικά θέατρα) από μάρμαρο των λατομείων Υμηττού. Είχε εκτιμώμενη χωρητικότητα 2000-3000 θεατών, και είναι μοναδικό μεταξύ αρχαίων θεάτρων στον Ελλαδικό χώρο λόγω του ορθογωνίου σχήματος της ορχήστρας του. Δύο ακέφαλα αγάλματα του Διονύσου βρέθηκαν στο χώρο του Θεάτρου, και μαζί με την πρόσφατη ανακάλυψη Διονυσιακών απεικονίσεων σε ερυθρόμορφα αγγεία στην περιοχή, και προκλασικά ευρήματα από τη θέση Κοντοπήγαδο πήλινων κεφαλών Μαινάδων (λυσσαλέες συνοδοί του Διονύσου), υποδεικνύουν μια πιθανώς μακρά σχέση των Ευωνυμέων με τη λατρεία του Διονύσου. Από το Δήμο περνούσε η Αστική Οδός, κεντρικός αρχαίος δρόμος που συνέδεε την κύρια πόλη της αρχαίας Αθήνας με το ναό στο Σούνιο, και τα σημαντικά ορυχεία αργύρου στο Λαύριο. Υπολείματα της Αστικής Οδού έχουν βρεθεί σε πολλαπλές θέσεις κατά μήκος της σύγχρονης Λεωφόρου Βουλιαγμένης, τοποθετώντας την αρχαία οδό δίπλα στις πιο σημαντικές εγκαταστάσεις του Ευωνύμου. Οι παλιές Μυκηναϊκές υδραυλικές εγκαταστάσεις στη θέση Κοντοπήγαδο (300 μέτρα βορειοανατολικά του θεάτρου) επιδεικνύουν συνεχόμενη χρήση και κατά την κλασική εποχη. Το νερό που διέρρεε τις εγκαταστάσεις από το ρεύμα Τραχώνων και όμορα πηγάδια χρησιμοποιούντω κυρίως για τη γεωργία, την κτηνοτροφία, και την οικοτεχνία. Ο λόφος με γεωμετρική οχύρωση εντός του κτήματος Γερουλάνου 300 μέτρα βορειοδυτικά του θεάτρου πιστεύεται ότι ήταν ο τόπος των Ακρόπολης Ευωνύμου. Το 2003, οι εργασίες στο σταθμό του Μετρό Αργυρούπολης (1,5 χιλιόμετρα νότια του θεάτρου) έφεραν στο φως ένα νεκροταφείο στη θέση Χασάνι, με περισσότερους από 150 τάφους που χρονολογούνται από τον 7ο έως τον 4ο αιώνα π.Χ., και επιγραφές από τις οποίες προσδιορίζεται ως το νεκροταφείο του δήμου Ευωνύμου. Συνολικά, αυτά τα ευρήματα τοποθετούν τον κλασικό Δῆμο Εὐώνυμον στην ίδια περιοχή με τους πρώιμους οικισμούς στα Ευωνύμεια, και ενδεχομένως ιστορική συνέχεια των κοινοτήτων αυτών. Ο Εὐώνυμος καθορίστηκε ως ένας από τους 139 δήμους της Αθηναϊκής Δημοκρατίας με τη μεταρρύθμιση του Κλεισθένη. Αποτελούσε τον αστικό δήμο της Ερεχθηίδος φυλής, η πρώτη στην ιεραρχία της Αθηναϊκής Δημοκρατίας. Ο δήμος συνεισέφερε 10 βουλευτές (αυξήθηκαν σε 12 το 306 π.Χ.) στην 500-μελή Βουλή των Αθηνών, και ως εκ τούτου ήταν ένας από τους μεγαλύτερους δήμους της Αθήνας. Αρκετοί Ευωνυμείς υπήρξαν αξιοσημείωτες στρατιωτικές προσωπικότητες στην κλασική Αθήνα, μεταξύ αυτών περιλαμβάνονταν και αιρετοί των αξιωμάτων Ναυάρχου, και Στρατηγού.
Μεσαίωνας: Οικισμός Τράχωνες
Τα Ευωνύμεια παρήκμασαν στα ελληνιστικά χρόνια όπως και η υπόλοιπη Αθήνα. Σε κάποιο σημείο του μεσαίωνα, το όνομα του οικισμού αλλάζει σε Τράχωνες. Παρά την κάμψη, η κοινότητα διατηρείται καθ' όλη την παλαιοχριστιανική και Βυζαντινή περίοδο, όπως μαρτυρούν τα ερείπια της παλαιοχριστιανικής Βασιλικής των Αγίων Απoστόλων (περίπου 7ο-9ο αιώνα μ.Χ.) που βρίσκονται εντός του προαυλίου της σύγχρονης Ελληνικής Ορθόδοξης Εκκλησίας της Ζωοδόχου Πηγής, 200 μέτρα βορείου του θεάτρου Ευωνύμου.
Κατά τη διάρκεια του ύστερου Μεσαίωνα, η Αθήνα κατακτήθηκε από ιππότες της τέταρτης Σταυροφορίας, οι οποίοι ιδρύουν το Σταυροφορικό κράτος του Δουκάτου των Αθηνών τον 13ο αιώνα μ.Χ.. Κατά τη διάρκεια της περιόδου αυτής, παρά τη Ρωμαιοκαθολική πίστη του Φραγκικού άρχοντα της Αθήνας Όθων ντε Λα Ρος, κατασκευάστηκε η Ορθόδοξη Εκκλησία των "Εισοδίων της Θεοτόκου Τραχώνων", 300 μέτρα δυτικά του θεάτρου Ευωνύμου. Η εκκλησία αυτή βρίσκεται σήμερα σε λειτουργία εντός των χώρων του κτήματος Γερουλάνου, καθιστώντας την μία από τις παλαιότερες εκκλησίες σε συνεχή λειτουργία στην περιοχή των Αθηνών.
Μετά την εισβολή στην Ελλάδα των Οθωμανών, η περιοχή των Τραχώνων μετατράπηκε σε τσιφλίκι, και διοικείτω σύμφωνα με το Οθωμανικό φεουδαρχικό σύστημα, με τον ντόπιο πληθυσμό ως κολίγοι. Ο ναός των Εισοδίων της Θεοτόκου φαίνεται να παραμένει το κέντρο της κοινωνικής ζωής της περιοχής καθ' όλους τους αιώνες της οθωμανικής κυριαρχίας.
19ος και 20ος αιώνας
Η πρώτη σύγχρονη γραπτή αναφορά του τοπωνυμίου Τράχωνες εμφανίζεται λίγο πριν την Ελληνική Επανάσταση σε φορολογικά μητρώα των χωριών της Αττικής του 1820, ενώ η θέση του οικισμού (που αντιστοιχεί στην περιοχή των Ευωνυμέων) εμφανίζεται σε χάρτες του 19ου αιώνα, όπως στο χάρτη της Αττικής του 1815 από τον Σκωτσέζο χαρτογράφο John Thomson, καθώς και σε χάρτη του 1881 του Γερμανικού Αρχαιολογικού Ινστιτούτου. Κατά τη διάρκεια των προηγουμένων ετών, το τσιφλίκι των Τραχώνων, που αντιστοιχούσε σε μεγάλο μέρος των σημερινών νοτίων προαστίων, πωλήθηκε στον Μουφτή Χαμζά, μουσουλμανικού θρησκευτικού ηγέτη των Αθηνών του 18ου αιώνα. Αρχεία δείχνουν ότι το φέουδο είχε ένα μικρό πληθυσμό ακτημόνων αγροτών, ενώ η κυριότητα μεταβιβάζεται μέσω των απογόνων του μουφτή. Το 1912, ο οικισμός των Τραχώνων εντάχθηκε στο Δήμο Αθηναίων, ενώ το κτήμα πωλήθηκε το 1918 από το Ελληνικό Δημόσιο προς την οικογένεια Γερουλάνου έναντι 680.000 δραχμών. Το 1952, μεγάλο μέρος του κτήματος απαλλοτριώνεται από αγρόκτημα σε οικόπεδα, συμπεριλαμβανομένων και εκτάσεων για τη δημιουργία του Διεθνούς Αεροδρομίου Ελληνικού. Αυτό οδηγεί σε ταχεία αστικοποίηση των Ευωνυμέων ακολουθόντας την επέκταση της Ελληνικής πρωτεύουσας, καθώς και στη δημιουργία της συνοικιακής γειτωνιάς που συνιστά σήμερα η περιοχή. Το 1968 ιδρύεται ο σύγχρονος Δήμος Αλίμου με τη διοικητική συνένωση της κοινότητας των Τράχώνων με την παράκτια κοινότητα του Καλαμακίου, 2,5 χιλιόμετρα δυτικά, εισάγοντας τον όρο Άνω Καλαμάκι για την αναφορά στην περιοχή των Ευωνυμέων.
Γεωγραφία
Η γειτονιά οριοθετείται χονδρικά από τις σύγχρονες λεωφόρους Βουλιαγμένης στην Ανατολή, Ιωνίας στο Βορρά και Δύση, και Αλίμου στο Νότο, και περιλαμβάνει το σταθμό «Άλιμος» του Μετρό της Αθήνας. Η περιοχή είναι βραχώδης, χαρακτηριστικό που της έδωσε τη μεσαιωνική της ονομασία (από την Ελληνική λέξη "τραχώνι"). Τα κύρια φυσικά χαρακτηριστικά των Ευωνυμέων είναι μικροί ασβεστολιθικοί λόφοι, ο μεγαλύτερος των οποίων ο λόφος Πανί, και το ρεύμα Τραχώνων που απορρέει από τις δυτικές πλαγιές του Υμηττού, μέσω των Ευωνυμέων, στο Σαρωνικό κόλπο στην παραλία Αλίμου. Ο Υμηττός στην Ανατολή είναι ο κυρίαρχος φόντος, ορατός από τις περισσότερες γειτονιές της περιοχής.
Κοινότητα
Τα Ευωνύμεια είναι σε μεγάλο βαθμό συνοικιακή περιοχή, με μικρά καταστήματα και επιχειρήσεις κατά μήκος των λεωφόρων Ιωνίας, Δωδεκανήσου, Θεομήτορος, και Βουλιαγμένης. Ο κεντρικός δημόσιος χώρος της κοινότητας εκτείνεται κατά μήκος της πορείας του ρέματος Τραχώνων, το μεγαλύτερο τμήμα του οποίου ρέει σήμερα υπογείως. Την περιοχή αυτή απαρτίζει πάρκο στην πλατεία Καραϊσκάκη, το οποίο περιλαμβάνει την «Κλούβα» (δημόσιο υπαίθριο γήπεδο μπάσκετ), και δημοτικό αμφιθέατρο, όπου και λαμβάνουν χώρα οι μεγάλες εκδηλώσεις της κοινότητας. Ως προέκταση του πάρκου είναι μεγάλο σχολικό συγκρότημα με δύο δημόσια δημοτικά σχολεία, καθώς και το 2ο Λύκειο Αλίμου. Δίπλα από το σχολικό συγκρότημα είναι το Δημοτικό Κλειστό Γυμναστήριο χωρητικότητας 350 καθήμενων θεατών, που αποτελεί έδρα των τριών τοπικών ομάδων Μπάσκετ Ένωση Τραχωνών-Δία, Α.Λ.Φ. Αλίμου, Α.Ο. Καλαμακίου, και της ομάδας Βόλεϊ Τραχώνων. Κατά μήκος του ίδιου άξονα, δίπλα στο κτήμα Γερουλάνου είναι το Γήπεδο Τραχώνων, η έδρα της τοπικής ποδοσφαιρικής ομάδας Α.Ο. Τράχωνες Αλίμου.
Εξωτερικοί σύνδεσμοι
Κατηγορία:Οικισμοί και Περιοχές Αττικής
Κοινωνία - Πολιτική παράταξη συνεχιστών του Καποδίστρια
Η ΚΟΙΝΩΝΙΑ - Πολιτική Παράταξη συνεχιστών τού Καποδίστρια, ήταν ένα ελληνικό πολιτικό κόμμα. Πολιτικό της πρότυπο, είναι ο Ιωάννης Α. Καποδίστριας, και ο τρόπος με τον οποίο ο ίδιος έβλεπε και καθόριζε την πολιτική.
Ιδρύθηκε στις 24 Ιανουαρίου 2008 από τον κ. Εμμανουήλ Β. Βολουδάκη, ενώ η σημερινή ηγεσία ασκείται από την Κεντρική Διοικητική Επιτροπή, η οποία αποτελείται από τους Μιχάλη Ηλιάδη, Εμμανουήλ Βολουδάκη και Κομνηνό Καμάμη. Έπαυσε την πολιτική της δραστηριότητα τον Ιούνιο του 2020.
Εκλογές
Έλαβε για πρώτη φορά μέρος στις Ελληνικές βουλευτικές εκλογές 2009, καταλαμβάνοντας τη 12η θέση με ποσοστό 0,16%.
Στις Δημοτικές εκλογές 2010 η παράταξη στήριξε το ψηφοδέλτιο της "ΚΟΙΝΩΝΙΑ των Αθηνών" για τη διεκδίκηση του Δήμου Αθηναίων.
Στις Ελληνικές βουλευτικές εκλογές Μαΐου 2012 παρατηρήθηκε αύξηση στα ποσοστά της. Συγκεκριμένα συγκέντρωσε 28.502 ψήφους και 0,45%. Αντίθετα, στις επαναληπτικές εκλογές του Ιουνίου, τα ποσοστά της παρατάξεως μειώθηκαν ραγδαία, εξαιτίας της μεγάλης πόλωσης των εκλογών. Συγκέντρωσε 17.771 ψήφους και μόλις 0,29%.
Στις Ελληνικές ευρωεκλογές 2014 έλαβε 34.487 ψήφους και ποσοστό 0,60%.
Η παράταξη δε συμμετείχε στις Ελληνικές βουλευτικές εκλογές Ιανουαρίου 2015, ενώ στις Ελληνικές βουλευτικές εκλογές Σεπτεμβρίου 2015 κατέλαβε στη 12η θέση και σημειώνοντας εντυπωσιακή αύξηση στα ποσοστά της, λαμβάνοντας 35.534 ψήφους και ποσοστά της τάξης του 0,65%.
Το 2020 το κόμμα ανακοίνωσε την εκλογική του απενεργοποίηση καθώς και την παύση όλων των πολιτικών του δραστηριοτήτων.
Έμβλημα
Έμβλημά της είναι το πλοίο, ζωγραφισμένο στα πρότυπα της Bυζαντινής ζωγραφικής, σε χρώμα καφέ. Το κατάρτι και τα πανιά του, σχηματίζουν σε χρώμα κόκκινο το γράμμα κάπα «Κ», που είναι αρχικό του ονόματος της Παράταξης. Η θάλασσα έχει χρώμα μωβ. Πάνω από το καράβι και κατά μήκος όλου του εμβλήματος αναγράφεται η ονομασία της Παράταξης, «ΚΟΙΝΩΝΙΑ Πολιτική παράταξη συνεχιστών του Καποδίστρια».
Εξωτερικοί σύνδεσμοι
Κατηγορία:Πρώην πολιτικά κόμματα στην Ελλάδα Κατηγορία:Συντηρητικά κόμματα Κατηγορία:Ευρωσκεπτικιστικά κόμματα στην Ελλάδα
Ερμούπολη (αποσαφήνιση)
Η Ερμούπολη ή Ερμούπολις, Ερμού πόλις, αρχαία ελληνικά : Ἑρμοῦ πόλις είναι γνωστές οι πόλεις και οικισμοί :
Παιχνίδι μπάλας
μικρογραφία|Παιχνίδι μπάλας Τα παιχνίδια μπάλας (ή τα αθλήματα μπάλας), είναι οποιαδήποτε μορφή παιχνιδιού ή αθλήματος που περιλαμβάνει μία μπάλα ως μέρος του παιχνιδιού. Αυτά περιλαμβάνουν παιχνίδια όπως το ποδόσφαιρο, το κρίκετ, το μπέιζμπολ, η καλαθοσφαίριση και το αμερικανικό ποδόσφαιρο. Αυτά τα παιχνίδια έχουν διαφορετικούς κανόνες και ιστορίες και έχουν ως επί το πλείστον άσχετες καταβολές. Τα παιχνίδια με μπάλα μπορούν να οριστούν σε διάφορους τύπους:
Κατηγορία:Αθλήματα ανά είδος Κατηγορία:Παιχνίδια με μπάλα
Γκλάρους
Το Γκλάρους (, Glaris, Glarona) είναι η πρωτεύουσα του καντονίου του Γκλάρους στην Ελβετία. Από την 1η Ιανουαρίου 2011, ο δήμος ενσωματώνει τους πρώην δήμους Ennenda, Netstal και Riedern.
Κύπελλο Ελλάδος χειροσφαίρισης ανδρών 2008-2009
Το κύπελλο Ελλάδας χάντμπολ ανδρών της περιόδου 2008-09, ήταν το 27ο στην ιστορία του θεσμού. Κυπελλούχος αναδείχθηκε η ομάδα της ΑΕΚ για πρώτη φορά στην ιστορία της.
Φάση Α'
Ο Α.Ο. Ποσειδών Λουτρακίου προκρίθηκε στους "16" μετά από 4 γύρους προκριματικών, όπου μετείχαν 9 ομάδες.
Τελικός
Στο κλειστό γήπεδο Σερρών.
Πηγές
Κατηγορία:Κύπελλο Ελλάδος χειροσφαίρισης ανδρών
Τζόζεφ Λιμ
Ο Τζόζεφ Λιμ (Joseph Lim) είναι καθηγητής αρχιτεκτονικής στο τμήμα σχεδιασμού και περιβάλλοντος του πανεπιστημίου της Σιγκαπούρης από το 2002. Ερευνά το περιβάλλον για την εύρεση σχεδιαστικών λύσεων σε σύγχρονα προβλήματα.
Ακαδημαϊκή σταδιοδρομία
Η καριέρα του Τζόζεφ Λιμ, ξεκίνησε το 1982 ως βοηθός αρχιτέκτονα στο γραφείο Ong Chin Bee Architects όπου εργάστηκε μέχρι το 1985. Έπειτα, από το 1986 έως το 1990, ξεκίνησε την ακαδημαϊκή του θητεία με την ιδιότητα του ανώτερου επόπτη πανεπιστημιακών σπουδών του πανεπιστημίου της Σιγκαπούρης. Στο διάστημα 1991-1994 έγινε λέκτορας και το 1995 προβιβάστηκε σε ανώτερο λέκτορα. Το 1998 έγινε επίκουρος καθηγητής του πανεπιστημίου και από το 2002 συνεχίζει την θητεία του ως καθηγητής.
Οι ερευνητικοί τομείς με τους οποίους ασχολείται είναι η προσαρμοστικότητα της αστικής υποδομής στο φυσικό περιβάλλον, ο σχεδιασμός δομών για ανθρωπιστική βοήθεια, η μελέτη κινούμενων φυσικών μηχανισμών, η δημιουργία σχεδιαστικών πρωτοτύπων εμπνευσμένα από το φυσικό περιβάλλον και η χρήση τους στην αρχιτεκτονική. Διδάσκει σχέδιο ως έρευνα, δομικές μορφές στην αρχιτεκτονική καθώς και αρχιτεκτονική και αστικό σχέδιο.
Το ενδιαφέρον του για το φυσικό περιβάλλον και τα σύγχρονα περιβαλλοντικά προβλήματα, λειτουργεί καταλυτικά στο έργο του. Το περιβάλλον χρήζει βοήθειας και η αρχιτεκτονική είναι ένας τομέας ο οποίος μπορεί να συμβάλει σημαντικά στην προσπάθεια για την εύρεση λύσεων στα προβλήματα αυτά. Το φυσικό περιβάλλον το οποίο είναι πλούσιο σε λειτουργικές δομές και μορφές μπορεί να είναι καλύτερα εκμεταλλεύσιμο με τη μεταφορά τέτοιων δομών και μορφών στην αρχιτεκτονική δημιουργώντας σχεδιαστικά πρότυπα και μοντέλα αλλά και άλλες ενδιαφέρουσες προτάσεις.
Building for 1000 years
Το project αυτό βασίζεται στο κατά πόσο ένα κτίσμα μπορεί να διατηρηθεί στο χρόνο, δεδομένων των περιβαλλοντικών και πολιτιστικών μεταβολών. Ζωντανό παράδειγμα είναι η φωλιά των τερμιτών η οποία μπορεί να χρησιμοποιηθεί και να επαναχρησιμοποιηθεί για αρκετούς αιώνες. Αυτό οφείλεται στη δομή της φωλιάς καθώς και σε περιβαλλοντικούς παράγοντες τα οποία σε συνδυασμό, δημιουργούν ευνοϊκές συνθήκες για τη διατήρηση της φωλιάς στο χρόνο. Συνοπτικά, ο προβληματικός χώρος ήταν ο εξής:
Τα κτίρια σήμερα έχουν σύντομη διάρκεια ζωής. Απόρροια αυτού οι συνεχείς περιβαλλοντικές επεμβάσεις με αποτέλεσμα τη μείωση της ποιότητας, μεγάλες ενεργειακές απώλειες και στη συνέχεια την καταστροφή του περιβάλλοντος. Αυτό λόγω του ότι το περιβάλλον χρειάζεται χρόνο ώστε να προσαρμοστεί στις διάφορες αλλαγές και παρεμβάσεις.
Η πρόκληση στο συγκεκριμένο θέμα ήταν ο σχεδιασμός ενός δημόσιου κτιρίου σε μία πόλη 150.000 κατοίκων, στο οποίο δεν θα υπάρξει αλλαγή της εξωτερικής του φόρμας και να μπορεί να υπόκειται σε διαφορετικές χρήσεις δεδομένου ότι θα αλλάζει χρήστες. Πρέπει να υπάρχουν χώροι οι οποίοι να εξυπηρετούν βασικές ανθρώπινες λειτουργίες αλλά και άλλες ουσιαστικές λειτουργίες όπως χώροι ψυχαγωγίας και τέλος να μπορεί να προσαρμοστεί σε περίπτωση μεταβολής από δημόσιας χρήσης σε ιδιωτική, αφού μπορεί να μην παραμείνει δημόσιο στη διάρκεια του χρόνου για την οποία προορίζεται. Περιβαλλοντικά πρέπει να μην συνδράμει στην αύξηση της θερμοκρασίας στον περιβάλλοντα χώρο του και να μην είναι πηγή εκπομπών άνθρακας, δύο παράγοντες που έχουν συμβάλει στη δημιουργία του φαινομένου του θερμοκηπίου.
Η καθιερωμένη αρχιτεκτονική συνήθως δεν προσφέρει απαντήσεις στα τρέχοντα περιβαλλοντικά ζητήματα που ίσως αναμένονταν από αυτή. Αντί αυτού, η τεράστια επιρροή της ιστορικής κληρονομιάς κάθε κράτους, σχηματίζει τον τρόπο σκέψης γύρω από τις σημερινές σχεδιαστικές λύσεις, περιορίζοντας την καινοτομία.
Τέτοιου είδους κτίρια (building for 1000 years) μπορούν για χρησιμοποιηθούν για διάφορες κοινωνικοπολιτικές εκδηλώσεις. Η επαφή του κόσμου μέσω των εκδηλώσεων αυτών συμβάλλει σημαντικά δεδομένου ότι οι άνθρωποι μπορούν να ξεπεράσουν τις διάφορες καθεστωτικές αρχιτεκτονικές τάσεις με την αρχιτεκτονική του απαραίτητου.
Structural analogies of biological subjects - Plants, Birds, Shells
Άλλο πεδίο έρευνας είναι η μελέτη των χαρακτηριστικών φυσικών οργανισμών όπως φυτά, πτηνά και οργανισμοί με κέλυφος.
Τα φυτά με χαρακτηριστικά όπως η εφίδρωση, η φωτοσύνθεση, η αναπαραγωγή καθώς και η βιολογία των φυτών βάσει της οποίας ταξινομούνται. Μελετήθηκε λεπτομερώς επίσης η δομή των φυτών καθώς και το πώς αυτή επηρεάζει τις λειτουργίες τους, στη δομική σταθερότητα αλλά και στη δυναμική των φυτών σε σχέση με παράγοντες του περιβάλλοντός τους. Μέσω των μελετών αυτών προέκυψαν μορφές, όπως η κυματιστή μορφή των φύλλων, που συμβάλλει σημαντικά στην εφίδρωση και στη μετακίνηση του νερού αλλά ο πολλαπλασιασμός του πλήθους των φύλλων όπου μεγιστοποιείται η επιφάνεια που έρχεται σε επαφή με τον ήλιο για την φωτοσύνθεση. Μελετήθηκαν επίσης σχέδια των κυττάρων των φυτών και το πώς προσδίδουν ευέλικτο ιστό με τον συνδυασμό τους.
Στο επόμενο στάδιο της έρευνας, τα δομικά πρότυπα που προέκυψαν από την προηγούμενη φάση εξελίχθηκαν και εξετάστηκαν σε συνθήκες με καταπονήσεις (τάσεις). Παρατηρήθηκαν οι αντιδράσεις τους καθώς και οι παραμορφώσεις τους, έπειτα βελτιώθηκε η ανατομία τους και δοκιμάστηκαν εκ νέου. Οι μελέτες σε άλλες περιπτώσεις εστίασαν στο σχέδιο ενώσεων των δομικών μονάδων, το πως αυτές υποστηρίζουν και μεταφέρουν την κίνηση στο σύνολό τους και το κατά πόσο μπορούν να ενσωματωθούν σε πραγματικές συνθήκες.
Τα κριτήρια της αποδοτικότητας της δομής αφορούσαν κυρίως τη σταθερότητα. Σημαντικό ήταν επίσης το κατά πόσο οι κατασκευές μπορούσαν να σταθούν μορφολογικά και αισθητικά μόνες τους αφού οι πιο ελαφριές λύσεις (λιγότερα δομικά υλικά) μεγιστοποιούσαν την αποδοτικότητα του συστήματος και ταυτοχρόνως ελαχιστοποιούσαν τις οικονομικές απαιτήσεις. Άλλα κριτήρια αποδοτικότητας ήταν ο βαθμός εφαρμογής της στρατηγικής που είχε προκύψει στο αρχικό στάδιο μελέτης.
Πέρα από τη μελέτη των φυτών ο Λιμ με τους φοιτητές του, μελέτησαν και άλλους οργανισμούς οι οποίοι προσδίδουν στρατηγικές σχεδιασμού και φόρμες που αποδίδουν λύσεις σε σχεδιαστικά προβλήματα αλλά και σε προβλήματα περιβαλλοντικού περιεχομένου. Επιπλέον, οργανισμοί που μελετήθηκαν ήταν τα πουλιά, τα κοράλια και άλλοι θαλάσσιοι οργανισμοί που φέρουν κέλυφος. Η έρευνα τέτοιων οργανισμών είχε ως αποτέλεσμα τη δημιουργία κάποιων βασικών μεθόδων για τη σχεδιαστική διαδικασία. Τέτοιες μέθοδοι είναι:
Dive Node
Άλλο πρόγραμμα μελέτης είναι η πόλη στη θάλασσα. Μια πόλη όχι ως μεγάλη πλατφόρμα αλλά ως συγκεντρωμένες μονάδες κυττάρων. Η υποδομή είναι ενσωματωμένη στις μονάδες των κυττάρων κάτι το οποίο προσδίδει αυτονομία λειτουργίας και κίνησης του κάθε κυττάρου και εμμέσως, σε όλο το ανάπτυγμα του συνδυασμού τους.
Τα μοντέλα που σχεδιάστηκαν είναι τα win Module, Quad Module, Dive Module, Dive team και Anchor Module. Το κάθε μοντέλο είναι σχεδιασμένο διαφορετικά αφού εξυπηρετεί διαφορετικές λειτουργίες. Υπάρχουν επίσης και μοντέλα βοηθητικά τα οποία χρησιμοποιούνται ως κυμματοθραύστες, ως υποστηρικτικά κατασκευής και διαχωριστικά χώρων. Το project αυτό παρουσιάζει την ευελιξία της αρχιτεκτονικής ως προς την προσαρμογή του κάθε συστήματος στις απαιτήσεις που προκύπτουν από το εκάστοτε περιβάλλον.
Post Tsunami housing
Πρόκειται για την δημιουργία οικισμού χιλίων κατοίκων που υπέστησαν πλήγμα από φυσική καταστροφή (τσουνάμι) στην περιοχή Kota Jantho στο Aceh Besar. Η περιοχή είναι λοφοειδής με δεκαπέντε μέτρα απόσταση το κατώτατο από το ανώτατο στρώμα του λόφου. Η περιβαλλοντική απειλή είναι η μόλυνση του βυθού και της επιφάνειας της θάλασσας από τα υλικά κατασκευής του οικισμού. Η περιβαλλοντολογική στρατηγική είναι η χρήση μεγάλης έκτασης γης από την οποία θα οικοδομηθεί μόνο το 12,6% εφόσον με αυτόν τον τρόπο η επιρροή του ανθρώπινου παράγοντα έρχεται σε ισορροπία με την άμυνα του οικοσυστήματος. Είναι σημαντική επίσης η μεγάλη έκταση γης ως ψυχολογική υποστήριξη του πληγέντος πληθυσμού. Ευνοεί την ανάπτυξη διαφόρων κοινωνικών δραστηριοτήτων, γεγονός το οποίο θα ενισχύσει την αίσθηση της κοινότητας, τη σύσφιξη των σχέσεων μεταξύ των κατοίκων και τέλος θα συντελέσει και στην αγροτική ανάπτυξη.
Η αρχιτεκτονική στρατηγική που ακολουθείται στο έργο είναι η αίσθηση υψηλών δυνατοτήτων του πληθυσμού και οι πολλοί τρόποι εκμετάλλευσης της γης, μειώνοντας την οικοδομημένη γη. Διώροφα σπίτια θα κτιστούν στην πλαγιά του λόφου εκεί που τα μεγαλύτερα δεν μπορούν να κτιστούν. Οι δομικές μονάδες επαναλαμβανόμενες και με κατά καιρούς ανοίγματα μεταξύ τους, θα εσωκλείουν τη λοφοειδή έκταση γης. Τα μπαλκόνια θα ενώνονται με έναν απλό διάδρομο ο οποίος θα κοιτά προς την εσώκλειστη έκταση γης. Με αυτόν τον τρόπο το έργο δένει αρμονικά με το φυσικό περιβάλλον.
Η κατασκευή θα πραγματοποιηθεί με χρήση ξύλου, το οποίο απαιτεί την ελάχιστη ενεργειακή επεξεργασία και είναι φιλικό προς το περιβάλλον. Το ξύλο χρησιμοποιείται στους τοίχους δεδομένου ότι απορροφά περιορισμένο ποσοστό διοξειδίου του άνθρακα (περιορισμένο ποσοστό ενέργειας για αντίδραση με τα συνθετικά του ξύλου με απόρροια την περιορισμένη εκπομπή βλαβερών για το οικοσύστημα αερίων) το οποίο απορροφάται από τα αναπτυσσόμενα γύρω δέντρα (χαμηλά επίπεδα μόλυνσης). Η ξυλεία έχει τις κατάλληλες θερμικές ιδιότητες για το τροπικό κλίμα, είναι ανανεώσιμη και μπορεί να ανακυκλωθεί εύκολα.
Transportable Environments 2
Το βιβλίο αυτό με συντάκτες τον Λίμ, τον Robert Kronenburg και τον Wong Yunn Chii είναι άξιο αναφοράς αφού ερευνά την ιστορική και θεωρητική βάση στην οποία στηρίζονται τα περιβάλλοντα παρέχοντας πληροφορίες για τα χαρακτηριστικά, τις ανησυχίες αλλά και ιδέες για την μελλοντική ανάπτυξη τους. Τα θέματα που θίγονται στο βιβλίο αυτό είναι κυρίως οικολογικού περιεχομένου και απευθύνονται στους σπουδαστές, τους εν ενεργεία αρχιτέκτονες και μηχανικούς και γενικότερα όσους ασχολούνται με τους τομείς του σχεδιασμού προϊόντων της ιστορίας σχεδίου και γενικότερα τον τομέα της οικοδόμησης και του αστικού σχεδιασμού.
Πηγές
Λιμ Τζοζεφ
Αμιωδαρόνη
Η αμιωδαρόνη είναι αντιαρρυθμικό φάρμακο που χρησιμοποιείται για τη θεραπεία και την πρόληψη ορισμένων τύπων καρδιακών αρρυθμιών. Αυτό περιλαμβάνει τις κοιλιακή ταχυκαρδία (VT), κοιλιακή μαρμαρυγή (VF) και ταχυκαρδία με ευρύ QRS, καθώς και τις κολπική μαρμαρυγή και παροξυσμική υπερκοιλιακή ταχυκαρδία. Ωστόσο, τα στοιχεία για τη χρήση στη καρδιακή ανακοπή είναι ανεπαρκή. Μπορεί να χορηγηθεί από το στόμα, ενδοφλεβίως ή ενδοοστικά. Όταν χρησιμοποιείται από το στόμα, μπορεί να χρειαστούν μερικές εβδομάδες για να ξεκινήσει η δράση.
Συχνές ανεπιθύμητες ενέργειες περιλαμβάνουν αίσθημα κόπωσης, τρόμο, ναυτία και δυσκοιλιότητα. Καθώς η αμιωδαρόνη μπορεί να έχει σοβαρές παρενέργειες, συνιστάται κυρίως μόνο για σημαντικές κοιλιακές αρρυθμίες. Σοβαρές παρενέργειες περιλαμβάνουν πνευμονική τοξικότητα όπως διάμεση πνευμονίτιδα, ηπατικά προβλήματα, καρδιακές αρρυθμίες, προβλήματα όρασης, προβλήματα θυρεοειδούς και θάνατο. Εάν ληφθεί κατά τη διάρκεια της εγκυμοσύνης ή του θηλασμού, μπορεί να προκαλέσει προβλήματα στο μωρό. Είναι αντιαρρυθμικό φάρμακο κατηγορίας III. Λειτουργεί εν μέρει αυξάνοντας το χρόνο πριν ένα καρδιακό κύτταρο αρχίσει να συστέλλεται ξανά.
Η αμιωδαρόνη συντέθηκε για πρώτη φορά το 1961 και τέθηκε σε ιατρική χρήση το 1962 για πόνο στο στήθος που πιστεύεται ότι σχετίζεται με την καρδιά. Αποσύρθηκε από την αγορά το 1967 λόγω παρενεργειών. Το 1974 βρέθηκε ότι ήταν χρήσιμη στην αντιμετώπιση αρρυθμιών και έτσι επανεισήχθει στην κλινική πράξη. Είναι στον κατάλογο των βασικών φαρμάκων του Παγκόσμιου Οργανισμού Υγείας. Διατίθεται ως γενόσημο φάρμακο. Το 2017, ήταν το 196ο πιο συχνά συνταγογραφούμενο φάρμακο στις Ηνωμένες Πολιτείες, με περισσότερες από δύο εκατομμύρια συνταγές.
Ιατρικές χρήσεις
Η αμιωδαρόνη έχει χρησιμοποιηθεί τόσο στη θεραπεία οξέων απειλητικών για τη ζωή αρρυθμιών όσο και στη μακροχρόνια καταστολή των αρρυθμιών. Χρησιμοποιείται τόσο σε υπερκοιλιακές αρρυθμίες όσο και σε κοιλιακές αρρυθμίες.
H απινίδωση είναι η θεραπεία επιλογής στη κοιλιακή μαρμαρυγή και στην άσφυγμη κοιλιακή ταχυκαρδία με αποτέλεσμα καρδιακή ανακοπή. Ενώ η αμιωδαρόνη έχει χρησιμοποιηθεί σε περιπτώσεις πυρίμαχων σοκ, η απόδειξη του οφέλους είναι μικρή. Η αμιωδαρόνη δεν φαίνεται να βελτιώνει την επιβίωση ή τα θετικά αποτελέσματα σε εκείνους που είχαν καρδιακή ανακοπή.
Η αμιωδαρόνη μπορεί να χρησιμοποιηθεί σε άτομα με αιμοδυναμικά σταθερή κοιλιακή ταχυκαρδία. Σε αυτές τις περιπτώσεις, η αμιωδαρόνη μπορεί να χρησιμοποιηθεί ανεξάρτητα από την υποκείμενη καρδιακή λειτουργία του ατόμου και τον τύπο της κοιλιακής ταχυκαρδίας. Μπορεί να χρησιμοποιηθεί σε άτομα με μονόμορφη κοιλιακή ταχυκαρδία, αλλά αντενδείκνυται σε άτομα με πολυμορφική κοιλιακή ταχυκαρδία καθώς σχετίζεται με ένα παρατεταμένο διάστημα QT που θα επιδεινωθεί με τα αντι-αρρυθμικά φάρμακα.
Τα άτομα που έχουν υποβληθεί σε εγχείρηση ανοιχτής καρδιάς διατρέχουν αυξημένο κίνδυνο εμφάνισης κολπικής μαρμαρυγής (ή AF) τις πρώτες ημέρες μετά την επέμβαση. Στη δοκιμή ARCH, η ενδοφλέβια αμιωδαρόνη (2 g χορηγούμενη σε διάστημα 2 ημερών) έχει αποδειχθεί ότι μειώνει την επίπτωση κολπικής μαρμαρυγής μετά από χειρουργική επέμβαση ανοιχτής καρδιάς σε σύγκριση με το εικονικό φάρμακο. Ωστόσο, οι κλινικές μελέτες απέτυχαν να αποδείξουν τη μακροπρόθεσμη αποτελεσματικότητα και έχουν δείξει δυνητικά θανατηφόρες παρενέργειες όπως πνευμονική τοξικότητα. Ενώ η αμιωδαρόνη δεν έχει εγκριθεί για τη κολπική μαρμαρυγή από το FDA, είναι μια συνήθως συνταγογραφούμενη θεραπεία εκτός ετικέτας λόγω της έλλειψης εξίσου αποτελεσματικών εναλλακτικών θεραπείας.
Αντενδείξεις
Συνιστάται στις γυναίκες που είναι έγκυες ή μπορεί να μείνουν έγκυες να μην λαμβάνουν αμιωδαρόνη. Δεδομένου ότι η αμιωδαρόνη μπορεί να εκκριθεί στο μητρικό γάλα, συνιστάται στις γυναίκες που λαμβάνουν αμιωδαρόνη να σταματήσουν τη γαλουχία. Η χρήση κατά τη διάρκεια της εγκυμοσύνης μπορεί να οδηγήσει σε ορισμένα προβλήματα στο μωρό, συμπεριλαμβανομένων προβλημάτων θυρεοειδούς, καρδιακών προβλημάτων, νευρολογικών προβλημάτων και πρόωρου τοκετού. Η χρήση κατά τη διάρκεια του θηλασμού δεν συνιστάται γενικά αν και μία δόση μπορεί να είναι εντάξει.
Τα σκευάσματα της αμιωδαρόνης που περιέχουν βενζυλική αλκοόλη δεν πρέπει να χορηγούνται στα νεογνά, επειδή η βενζυλική αλκοόλη μπορεί να προκαλέσει το δυνητικά θανατηφόρο «σύνδρομο αναισθητοποίησης».